ช่วงที่มีโอกาสได้ไปเที่ยวอ่างทอง ได้แวะชิมร้านนี้ตามคำแนะนำของคนพื้นที่และปักหมุดเอาไว้ ร้านหาไม่ยากครับอยู่หลังวัดต้นสนตรงที่ติดกับแม่น้ำ เข้าทางข้างๆเทคนิคอ่างทองแล้วเลี้ยวขวาหาที่จอดเดินไปหาร้านนี้ได้เลย  ร้านเป็นรถเข็นแต่เหมือนจะไม่ได้เข็นไปไหนแน่นอน มีที่นั่งด้านในติดแม่น้ำ และด้านนอกที่ติดกำแพงวัด อ้อเค้ามีอ่หารตามสั่งด้วยนะครับ

      ขอพูดรวมๆนะครับ เรื่องรสชาติ น้ำซุปเค้าเข้มข้นดีให้เครื่องมาเยอะมากมีทั้งหมูและเนื้อแล้วแต่เราจะสั่ง มีกากหมูและแคบหมู ใส่ถุงไว้ให้เลือก  ผมชอบก๋วยเตี๋ยว ตจว แบบนี้ก็ตรงที่น้ำซุปร้อนด้วยนี่แหล่ะครับ แถมร้านเล็กๆก็จริงแต่มีกระดาษทิชชู่ไว้ให้เช็ดปาก ตามสั่งก็อร่อยครับผัดกะเพรารสจัดดีไม่หวานมากด้วย ถือว่าอร่อยคุ้มราคาสุดๆ

     ราคา 25-30 บาทแล้วแต่จะสั่ง ถ้ามีโอกาสแวะมาอ่างทอง ผมแวะมากินอีกแน่นอนครับ